## Rješenje Ustavnog suda Republike Hrvatske brojU-III-3/1994. od 8. svibnja 1994.

### NN 48/1994 (20.6.1994.), Rješenje Ustavnog suda Republike Hrvatske brojU-III-3/1994. od 8. svibnja 1994.

# USTAVNI SUD REPUBLIKE HRVATSKE

Ustavni sud Republike Hrvašhe povodom ustavne tužbe A. V. iz P. na sjednici
održanoj 18. svibnja 1994. godine u sastavu predsjednika Ustavnog suda
Republike Hrvatske Jadranka Grnića, te sudaca Ustavnog suda Republike Hrvatske
Zdravka Bartovčaka, dr. Nikole Filipovića, Ante Jelavića, mr. Vojislava
Kučekovića, mr. Hrvoja Momčinovića, Ivana Marijana Severinca i Mladena
Žuvele donio je

## RJEŠENJE

I.

Ustavna tužba se odbacuje.

II.

Zaštitu svojih prava glede primitka u državljanstvo Republike Hrvatske
A. V. ima pravo tražiti stavljanjem prijedloga za izmjenu rješenja Ministarstva
unutarnjih poslova Republike Hrvatske od 25. kolovoza 1992. godine broj
511-01-43-UP/I-16001/11394/1-92, primjenom odredbi Zakona o općem upravnom
postupku o ponavljanju postupka u rokovima određenim u članku 23. stavak
3. Ustavnog Zakona o Ustavnom sudu Republike Hrvatske.

III.

Ovo rješenje objavit će se u "Narodnim novinama ".

Obrazloženje: Pravodobnom ustavnom tužbom A. V. tvrdi da su joj rješenjem
Ministarstva unutarnjih poslova navedenim u točci II. izreke i presudom
Upravnog suda Republike Hrvatske od 3. lipnja 1993. broj Us- 5378/93 povrijeđena
Ustavom Republike Hrvatske zajamčena prava na jednakost pred zakonom (članak
19. stavak 2) budući joj je odbijen zahtjev za primitak u državljanstvo
Republike Hrvatske a da za to u spomenutom rješenju nisu navedeni razlozi
primjenom odredbi članka 26. stavak 3. Zakona o hrvatskom državljanstvu.
Ustavna tužba u ovom slučaju nije dopuštena. Odlukom Ustavnog suda Republike
Hrvatske od 8. prosinca 1993. godine broj U-I=206/1992 koja je objavljena
u " Narodnim novinama", broj 113/93 od 21. prosinca 1993. godine
ukinuta je odredba članka 26. stavak 3. Zakona o hrvatskom državljanstvu
("Narodne novine", broj 53/91 i 28/92).

Ustavna tužba podnijeta je 31. prosinca 1993. godine na poštu P. Navedene
činjenice kao i činjenica da je ustavna tužba podnijeta nakon objavljivanja
već spomenute odluke Ustavnog suda Republike Hrvatske o ukidanju članka
26. stavka 3. Zakona o hrvatskom državljanstvu, upućuju na primjenu članka
23. stavka 2. i 3. Ustavnog Zakona o Ustavnom sudu Republike Hrvatske ("Narodne
novine", broj 13/91). Ovo iz razloga što ta zakonska odredba propisuje
da svatko kome je povrijeđeno pravo pravomoćnim pojedinačnim aktom, donijetim
na osnovu ukinutog zakona, ima pravo tražiti od nadležnog tijela izmjenu
tog pojedinačnog akta odgovarajućom primjenom odredaba o ponavljanju postupka.
Okolnost da je Upravni sud Republike Hrvatske naprijed navedenom presudom
utvrdio i naveo razloge zbog kojih je odbijen zahtjev podnositeljice ustavne
tužbe za prijem u hrvatsko državljanstvo (nepoznavanje latiničnog pisma
= članek 8. stavak 1. točka 4. Zakona o hrvatskom državljanstvu) ne mogu
izmijeniti izloženi stav. Ovo zato što je navedeni Sud trebao, prema odredbama
članka 39. stavka 1. Zakona o upravnim sporovima, riješiti spor na podlozi
činjenica koje su utvrđene u upravnom postupku - a upravo činjenica nepoznavanja
latiničnog pisma nije utvrđena u tom postupku. Upravni sud Republike Hrvatske
može, doduše, i sam utvrditi činjenično stanje prema pretpostavkama i u
postupku predviđenim odredbama članka 39. stavka 3. i 4. Zakona o upravnim
sporovima - koje nisu primijenjene u konkretnom slučaju. Zbog svega izloženog
trebalo je riješiti kao u izreci jer se zaštita povrijeđenih ustavnih prava
ostvaruje u konkretnom slučaju primjenom odredbi članka 23. stavka 2. i
3. Ustavnog Zakona o Ustavnom sudu Republike Hrvatske a ne ustavnom tužbom.
Odluka o objavi temelji se na odredbama članka 20. stavak 1. Ustavnog Zakona
o Ustavnom sudu Republike Hrvatske.

Broj : U-III-3/1994.

Zagreb,18. svibnja 1994.

USTAVNI SUD REPUBLIKE HRVATSKE

Predsjednik

**Jadranko Crnić, v.r.**

Rješenje, NN 48/1994-841